2014-yilda dunyo bo‘yicha 1,24 milliard smartfon yetkazib beriladi

Ketma-ket bir necha yillardan buyon smartfonlar savdosida rekord ko‘rsatkichlar qayd etilmoqda. Bunday o‘sish sur’atlari keyingi yillarda ham davom etadi. DigiTimes nashrining ma’lum qilishicha, 2014-yilda 1,24 milliar dona smartfon yetkazib beriladi. Bu 2013-yilga nisbatan 30 foizga ko‘p demakdir.

 Foto © nydailynews.com
Tahlilchilarning ta’kidlashicha, mobil qurilmalar savdosidagi keskin o‘sish sur’ati bevosita Rossiya, Hindiston, Indoneziya va Lotin Amerikasidagi ushbu mahsulotga bo‘lgan talabga asoslanadi. Bozorda Samsung’ning yetakchilikni saqlab qolishi kutilmoqda. Shuningdek, Apple, LG, Sony, Lenovo, Huawei, Microsoft va ZTE ham faol ishtirokchi bo‘lishi mumkin.
Tahlillarga ko‘ra, Smartfon modellarining taxminan 93 foizini Android va iOS operatsion tizimidagi qurilmalar tashkil etadi. Shu tariqa, Windows Phone’ning bozordagi hissasi esa 7 foizdan oshmasligi bashorat qilinmoqda.